1. prosinca u Domovinskom ratu

**Domovinski rat po nadnevcima**: 1. prosinca u Domovinskom ratu.

- U središtu Ljubljane, unatoč mitinga, okupilo se nekoliko desetaka mitingaša, a policija uhitila 13 osoba koje su odbile poziv da se mirno raziđu.

- U Nišu kamenovane slovenske prodavaonice.

**- Britanski list "European" navodi da je među elitnim oficirima JNA 80 posto Srba i 96 posto komunista.**

- Hrvatska Vlada imenovala povjerenike za dubrovačku i osječku regiju.

**- Jedna protuzračna raketa i nekoliko granata ispaljeno s teritorija Srbije na Mađarsku.**

- Jedinice JNA i srpskih terorista nastavljaju artiljerijske napade na civilne ciljeve u Slavoniji.

- Specijalni izaslanik UN-a Cyrus Vance stigao u Beograd, prvu postaju svoje misije. Naime, on Će provjeriti da li je sazrela situacija za slanje mirovnih snaga UN-a.

- Nastavlja se selidba JNA iz Zagreba. Hrvatska vojska preuzela zgradu Komande Pete vojne oblasti JNA i Dom JNA.

- "Uvjeren sam da će Srbija napokon biti prisiljena prihvatiti da nije mogla stvoriti 'veliku Srbiju' od dijelova Hrvatske i da neće moći priključiti BiH Srbiji i njihovoj trećoj Jugoslaviji", izjavio na konferenciji za tisak u Zagrebu dr. Franjo Tuđman.

- Komisija UN za ljudska prava prihvatila u Ženevi Rezoluciju o stanju ljudskih prava na području bivše Jugoslavije, što je značajan korak u smjeru kvalificiranja zločina učinjenih u BiH i Hrvatskoj kao genocida.

**- Hrvatska je delegacija ostala pri dosad postignutim sporazumima u sklopu Ženevske konferencije i dogovorenoga na brodu "Invincible", no muslimanska je delegacija povećala zahtjeve,** rekao dr. Franjo Tuđman po povratku iz Ženeve u Zagreb.

- Hrvatska je spremna osigurati gospodarski, prometni i trgovinski izlaz BiH na more, ali ne i teritorij, rekao hrvatski ministar vanjskih poslova dr. Mate Granić na zasijedanju KESS-a u Rimu.

- Snage bosanskih Srba prešle granicu između BiH i Hrvatske, u Sjevernom sektoru, napale promatračku točku ukrajinskog bataljuna UNPROFOR-a zarobile sedmoricu "plavaca" i odveli ih u BiH, priopćeno na novinskoj konferenciji u sjedištu snaga UN u Zagrebu.

- Hrvatski predsjednik dr. Franjo Tuđman odlikovan u Buenos Airesu "Velikim lancem s ordenom generala San Martina", a šefu argentinske države i vlade Carlosu Menemu uručeno odličje "Velereda kralja Tomislava". Dr. Tuđman tom prigodom istaknuo da je Argentina nakon II svjetskog rata pružila utočište za 10.000 hrvatskih političkih emigranata i da je među prvima priznala Republiku Hrvatsku.

- Pakleni da za Bihać, na kojeg je palo 3.000 granata, pa se govori da Bihać postaje drugi Vukovar.

- Najnovija rezolucija Vijeća sigurnosti o okupiranim dijelovima Hrvatske i tehničkom produžetku mandata UNCRO-a do sredine siječnja iduće godine ne znači produženje mandata UNCRO-a, nego je riječ o prijelaznoj rezoluciji, prijelaznom mandatu, dok Vijeće ne odluči koje će snage poslati da provedu temeljni sporazum o reintegraciji okupiranih hrvatskih područja, izjavio predsjednik Tuđman na konferenciji za domaće i strane novinare u Zagrebu.

**- U očekivanju odluke o provedbi Rezolucije 1.022 Vijeća sigurnosti, kojom su suspendirane trgovinske sankcije protiv SRJ, Austrija ukinula zapreke za uvoz i izvoz za Srbiju i Crnu Goru.**

- NATO odobrio odluku da u BiH pošalje prethodnicu od 2.600 američkih, francuskih i britanskih vojnika, kako bi se pripremila operacija provedbe mira u BiH, u kojoj će sudjelovati ukupno 60.000 pripadnika međunarodnih snaga.

**- OESS je bila prva međunarodna organizacija u koju je samostalna Hrvatska bila primljena, a bila je i prva koja je bivšu država SFRJ zbog agresije suspendirala iz članstva,** izjavio u intervjuu za "Večernji list" hrvatski veleposlanik u OESS-u dr. Darko Bekić.

- Čelnik bosanskih Srba Karadžić traži od Francuske potporu za postizanje boljeg rješenja za Srbe u Sarajevu u zamjenu za oslobađanje dvojice francuskih pilota, piše "Le Figaro".

- Njemačke postrojbe u sklopu IFOR-a iz Hrvatske odlaze u BiH - u novoj mirovnoj misiji, neslužbeno nazvanoj SFOR (Snage za stabilizaciju), bit će stacionirane u blizini Sarajeva.

- Predsjedništvo BiH se usuglasilo, nakon dvomjesečnog pregovaranja, o organizaciji Vijeća ministara (vlade BiH).

## Izvori

* Hrvatski informativni centar *Hrvatski spomenar: 1. prosinca - 10. prosinca*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.